**Yleistä**

Terveysmarttojen hallitus piti vuonna 2023 vuosikokouksen lisäksi neljä kokousta, joista kaksi pidettiin etäkokouksena.

Vuoden 2023 toiminnan tilastointi on tehty Marttaliiton ohjeiden mukaisesti martat.fi/toiminnan-tilastointi tiedostoon.

Puheenjohtaja on osallistunut kahteen Uudenmaan marttojen tilaisuuteen, joista toinen liittyi jäsenhankintaan ja toinen varainhankintaan.

Jäsenten määrä on vuonna 2023 laskenut neljällä henkilöllä edellisestä vuodesta ollen vuoden lopussa 62.

**Vuosikokous**

Vuosikokous pidettiin 7.3.2023. Kokouksessa käsiteltiin sääntömääräiset asiat: valittiin yhdistyksen puheenjohtaja ja hallituksen jäsenet erovuoroisten tilalle ja päätettiin vuoden 2023 toiminnasta.

**Toiminta**

Toimintaa järjestettiin kesäkuukausia lukuun ottamatta joka kuukausi ja monena kuukautena oli useampia tapahtumia. Erilaisia näyttelyjä ja näyttelyjen opastuksia oli yhteensä 6 tilaisuutta. Niihin saatiin myös eniten osallistujia. Suurin osallistujamäärä 25 henkilöä oli Kansallismuseon Gallen-Kallela näyttelyssä helmikuussa.

Teatteriesityksiin järjestettiin neljä tilaisuutta. Musiikkiesityksiä oli kaksi. Lisäksi oltiin mukana hapanjuurileipäkurssilla, vierailtiin vanhan ajan koulussa Napialassa sekä Wiipurin korsettiliikkeessä. Jäseniltoja pidettiin keväällä ja syksyllä. Kevään jäsenillan aiheena oli Marttaliiton vuoden teema Varautuminen. Syksyn jäseniltaa vietettiin pikkujoulujen merkeissä ja mm. askarreltiin joulukortteja.

Terveysmartat aloittivat maaliskuussa vanhusten kanssa ulkoilun Kivelän sairaalan osasto 1 potilaiden kanssa. Ulkoilu järjestettiin kerran viikossa tunnin verran kahden terveysmartan toimesta kerrallaan.

Koko vuoden on toiminut kaksi lukupiiriä, toinen aloitti toiminnan tammikuussa 2023. Lukupiireihin on osallistunut vaihdellen noin 10? jäsentä.

**Hyväntekeväisyys**

Joulukuussa lahjoitettiin taas joululahjakassit 39 kpl vähävaraisille lapsiperheille Helsingin lapsiperheiden kotipalvelun kautta. Kasseihin jäsenet kutoivat yhteensä 66 paria sukkia aikuisille ja lapsille.

Kasseista on saatu hyvää palautetta perheiltä ja kotipalvelun työntekijöiltä. Kun lahjoitus on ruokatavaraa, voidaan varmistua, että tavara menee perheelle eikä sitä voi käyttää väärin esim. vaihtamalla sitä johonkin muuhun. Näyttää siltä, että myös jäsenet mielellään lahjoittavat tällaiseen konkreettiseen kohteeseen, koska lahjoituksia tuli edellisiä vuosia enemmän.

**Tulot ja menot**

Yhdistyksen tulot muodostuivat jäsenmaksupalautuksista.

Yhdistyksen hallituksen jäsenille, sihteerille ja rahastonhoitajalle ja tilintarkastajille ei maksettu palkkioita.

Kuluja syntyi pankin palvelumaksuista, nettisivuista ja yhdistysavaimen maksuista.

Tilikauden tulos oli alijäämäinen -120,01 e.

**Hallinto ja toimihenkilöt**

Vuosikokouksessavalittiin TerveysMarttojen puheenjohtajaksi Tarja Viitamäki. Hallitus valitsi varapuheenjohtajaksi Kati Ylikahrin, lisäksi hallituksessa olivat Tuula Salmivaara-Pesonen, Ann-Marie Turtiainen, Marja Roos ja Tarja Saarinen. Hannele Nurkkala valittiin sihteeriksi ja rahastonhoitajaksi. Hän kuitenkin lopetti tehtävässä maaliskuussa. Eeva Väistö valittiin elokuun kokouksessa rahastonhoitajaksi. Sihteeri on valittu joka kokouksessa erikseen.

**Tiedotus**

TerveysMarttojen tiedotus on tapahtunut <http://terveysmartat.marttayhdistys.fi/> nettisivujen ja sähköpostin välityksellä. Uusille jäsenille on lähetetty ”Uuden Martan kirje”. Jäseniksi haluavat ottivat pääsääntöisesti yhteyttä nettisivujen kautta.

Liite 1: Toimintakalenteri 2023